*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*257. számú előterjesztés*

Bátaszék Város Önkormányzata Képviselő-testületének 2016. november 30-án,

 15,00 órakor megtartandó ülésére

*Bátaszéki Sport és Szabadidő Egyesület kérelme*

|  |
| --- |
| **Előterjesztő:** Dr. Bozsolik Róbert polgármester**Készítette:** Takácsné Gehring Mária aljegyző**Törvényességi ellenőrzést végezte:** Kondriczné dr. Varga Erzsébet jegyző**Tárgyalja:** KOIS Bizottság: 2016. 11. 28.Pénzügyi és Gazdasági Bizottság: 2016. 11. 29. |

**Tisztelt Képviselő-testület!**

A Bátaszéki Sport és Szabadidő Egyesület ismét szeretné megszervezni a Bátaszéki Tavaszi Fesztivált, melynek helyszínét a szervezők a Tanuszoda melletti parkban képzelnék el. A helyszín kiválasztásánál több szempontot is figyelembe vettek. A képviselő-testülethez benyújtott kérelmükben (1. melléklet) a rendezvény erkölcsi támogatását és az önkormányzat tulajdonában lévő terület ingyenes használatba adását kérték a rendezvény tervezett napjára, 2017. május 13-ára, szombatra.

Az ingyenes használatba adásra vonatkozó szerződést elkészítettük, ez az előterjesztés 2. melléklete. A szerződésben – a korábbi évek tapasztalatát figyelembe véve – kaució kikötésére is javaslatot tennénk.

Kérem a tisztelt képviselő-testületet az előterjesztés megtárgyalására.

**Határozati javaslat:**

**a Bátaszéki Sport és Szabadidő Egyesület támogatási kérelmére**

Bátaszék Város Önkormányzatának Képviselő-testülete a Bátaszéki Sport és Szabadidő Egyesület szervezésében 2017. május 13-ára tervezett Bátaszéki Tavaszi Fesztivál megrendezését támogatja azzal, hogy a helyszínként megjelölt és az önkormányzat tulajdonában lévő Bátaszéki Tanuszoda, 7140 Bátaszék, Bezerédj u. 9. melletti parkot (716/106 hrsz.) ingyenes használatba adja, és az erre vonatkozó szerződést – a határozat melléklete szerinti tartalommal – jóváhagyja.

Felhatalmazza a város polgármesterét a használatba adási szerződés aláírására.

Határidő: 2016. december 15.

Felelős: Dr. Bozsolik Róbert polgármester

(a szerződés aláírásáért)

Határozatról értesül: Egyesület,

 BKÖH, pénzügyi iroda,

BKÖH, városüzemeltetési iroda

irattár